Grand Forksas
Grand Forksas (angl. Grand Forks) – miestas Jungtinėse Amerikos Valstijose, Šiaurės Dakotos rytinėje dalyje. Grand Forksas yra trečias pagal gyventojų skaičių miestas Šiaurės Dakotos valstijoje. Grand Forkso apygardos administracinis centras. 2020 m. JAV gyventojų surašymo duomenimis, mieste gyveno 59 166 gyventojai. Yra oro uostas. Baldų gamybos pramonė. Mieste yra universitetas, meno muziejus. Apylinkėse auginama daug kviečių, miežių, sojų, saulėgrąžų, pupelių, kukurūzų, bulvių bei cukrinių runkelių. Netoliese yra Tertl Riverio nacionalinis parkas.